***Skaidrojums par naudas līdzekļu atlikumiem***

***AS "PNB Banka"***

Valsts kase sniedz informāciju par valsts un pašvaldību budžeta iestāžu (turpmāk – budžeta iestādes) atlikumu norēķinu kontos AS "PNB Banka" grāmatvedības uzskaiti atbilstoši Finanšu un kapitāla tirgus komisijas padomes 2019.gada 15.augusta lēmumam noteikt "PNB bankai" aizliegumu sniegt finanšu pakalpojumus, kā arī ar AS “PNB banka” paziņojumam, ka ar Rīgas pilsētas Vidzemes priekšpilsētas tiesas 2019. gada 12. septembra spriedumu civillietā Nr. C30710019 AS "PNB Banka", reģistrācijas Nr. 40003072918, ir pasludināta par maksātnespējīgu, nosakot, ka maksātnespēja iestājās 2019. gada 12. septembrī.

Grāmatvedības uzskaitē (pēc kreditora prasījuma iesniegšanas) līdz 2019.gada 31.decembrim veic šādus grāmatojumus un darbības:

1. Darījums - naudas līdzekļu atlikumus pārklasificē kā pārējās prasības pret AS "PNB banka":

|  |  |  |  |
| --- | --- | --- | --- |
|  | Db. | 2399 | Pārējās prasības |
|  | Kr. | 26xx | Naudas līdzekļi |

Darījumam piemēro izdevumu ekonomiskās klasifikācijas *kodu 8900 “Pārējie iepriekš neuzskaitītie budžeta izdevumi, kas veidojas pēc uzkrāšanas principa un nav uzskaitīti citos koda 8000 apakškodos.*

1. Darījums - prasībām veido vērtības samazinājumu:

Budžeta iestāde pārskata gada beigās izvērtē, vai pastāv objektīvi pierādījumi prasību saņemšanai un, ja nepieciešams, atzīst prasību vērtības samazinājumu. Izdevumus vērtības samazinājumam novērtē nedrošās (apšaubāmās) summas apmērā.

|  |  |  |  |
| --- | --- | --- | --- |
|  | Db. | 8655 | Izdevumi no vērtības samazinājuma prasībām un avansiem par pakalpojumiem |
|  | Kr. | 2398 | Vērtības samazinājums pārējām prasībām |

Darījumam piemēro izdevumu ekonomiskās klasifikācijas kodu *8600 “Izdevumi debitoru parādu norakstīšanai un uzkrājumu veidošanai”.*

1. Pārskata gada beigās budžeta iestāde prasības pret AS “PNB banka” salīdzina ar AS "PNB banka" maksātnespējas procesa administratoru.

Minētos darījumus finanšu pārskatos par 2019.gadu uzrāda:

**Mēneša pārskatā** par pārklasificēto darījumu uzrāda naudas līdzekļu samazinājumu veidlapas Nr.1 “Pārskats par budžeta izpildi” (atbilstoši budžeta veidam) ailē “Izpilde no gada sākuma” izdevumu ekonomiskās klasifikācijas *kodā 8900 “Pārējie iepriekš neuzskaitītie budžeta izdevumi, kas veidojas pēc uzkrāšanas principa un nav uzskaitīti citos koda 8000 apakškodos”,* veidlapas sakarību pārbaudes protokolā sniedzot skaidrojumu par darījumu.

**Ceturkšņa pārskatā** par 2019.gada 4.ceturksni:

1. veidlapas Nr. C-1 “Naudas līdzekļu izmaiņu pārskats” ailē “Darījumi pārskata periodā (+/-)” institucionālās klasifikācijas kodā *S122000* “*Noguldījumus pieņemošas sabiedrības, izņemot centrālo banku”* ar negatīvu zīmi uzrāda naudas līdzekļu samazinājumu;
2. veidlapas Nr. C-5 “Pārskats par prasībām un nākamo periodu izdevumiem un avansa maksājumiem” ailē “Pārskata periodā/darījumi (+/-)” kontā 2399 “Pārējās prasības” institucionālās klasifikācijas kodā *S120000 “Finanšu sabiedrības”* ar pozitīvu zīmi uzrāda prasību pret AS "PNB banka" palielinājumu;
3. veidlapas Nr. C-5 “Pārskats par prasībām un nākamo periodu izdevumiem un avansa maksājumiem” ailē “Pārskata perioda beigās/vērtības samazinājums” kontam 2399 “Pārējās prasības” institucionālās klasifikācijas kodā S120000 “Finanšu sabiedrības” ar pozitīvu zīmi uzrāda prasībai pret AS "PNB banka" noteikto vērtības samazinājumu.

**2019.gada pārskatā:**

* 1. 6.pielikuma “Finanšu pārskata posteņu skaidrojums” piezīmē 2.6.NLIZ “Naudas līdzekļu izvietojums” ailē “Pārskata gada beigās” naudas līdzekļu atlikumu pret AS “PNB banka” neuzrāda;
	2. veidlapā Nr.NP “Naudas plūsmas pārskats” kodā A33 “Citi izdevumi no pamatdarbības” (rindā “Pārējie sektori”) uzrāda izdevumus no naudas līdzekļu atlikumu AS “PNB banka” pārklasifikācijas par prasībām;
	3. 6.pielikuma “Finanšu pārskata posteņu skaidrojums” piezīmē NP.A33 “Citi izdevumi no pamatdarbības” kodā A33.PAR sniedz skaidrojumu par AS “PNB banka” naudas līdzekļu pārklasifikāciju;
	4. veidlapā Nr.FD “Pārskats par darbības finansiālajiem rezultātiem” kodā A31 “Pārējie izdevumi, kas nav klasificēti A21 līdz A30 rindā” (rindā “Pārējie sektori”) uzrāda izdevumus par atzīto vērtības samazinājumu prasībām pret AS "PNB banka";
	5. 6.pielikuma “Finanšu pārskata posteņu skaidrojums” piezīmē FD.A31.VSAM “Izdevumi no aktīvu vērtības samazinājuma” ailē “Pārskata periodā” kodā VSPA “Izdevumi no vērtības samazinājuma prasībām un avansiem par pakalpojumiem” norāda atzīto vērtības samazinājuma apmēru prasībām pret AS “PNB banka”;
	6. finanšu pārskata posteņu skaidrojuma pielikumā 1.pielikums\_1 “Informācija par aktīviem atbilstoši institucionālajiem sektoriem” kontā 2390 “Pārējās prasības” (Institucionālais sektors S120000 Finanšu sabiedrības) uz perioda beigām uzrāda prasības bruto vērtību un atzīto vērtības samazinājumu uz pārskata gada beigām prasībām pret AS “PNB banka”;
	7. veidlapā Nr.2 “Budžeta izpildes pārskats” atbilstoši budžeta veidam izdevumu ekonomiskās klasifikācijas kodā *8900 “Pārējie iepriekš neuzskaitītie budžeta izdevumi, kas veidojas pēc uzkrāšanas principa un nav uzskaitīti citos koda 8000 apakškodos” (*veidlapas sakarību pārbaudes protokolā sniedzot skaidrojumu par darījumu) un finansēšanas klasifikācijas kodā *F2x xx xx xx “Naudas līdzekļi un noguldījumi”* ailē “Budžeta izpilde – pārskata periodā” uzrāda naudas līdzekļu samazinājumu.